stanford-oval/wikipedia huggingface dataset:
הנסיכות הגדולה של הונגריה
היסטוריה > המעבר לישובי קבע

הפיכת החברה הנוודית לחברה ממלכתית הייתה אחת ההתפתחויות החשובות של התקופה. בהתחלה שמרו ההונגרים על סגנון חיים נוודי למחצה ונהגו להמשיך בנדידות העונתיות בין החורף לקיץ לאורך נהרות עם עדריהם, בחיפוש אחרי מרעה ומים. לפי תיאוריה של גיירג' גיירפי, היסטוריון וחבר האקדמיה ההונגרית למדעים, מטה החורף של ארפאד - אחרי כיבוש פאנוניה בשנת 900 - נמצא ככל הנראה ב"ארפאדווארוש" ("העיר של ארפאד"), בימינו רובע של העיר פץ', מטה הקיץ שלו נקבע - ואנונימוס מאשר זאת - באי צ'פל. מאוחר יותר מטה הקיץ הועבר לצ'אלוקז, או אי השיפון הגדול (כיום בסלובקיה). לפי גיולה קריזטו, מרכז המדינה היה ממוקם בין נהר הדנובה לנהר הטיסה. עם זאת, ממצאים ארכאולוגיים נוטים לתמוך באזור טיסה העליונה.
בספרו "על ניהול האימפריה", שנכתב בסביבות 950, ניסה הקיסר קונסטנטינוס השביעי להגדיר בבירור את גבולות ארץ ההונגרים או "טורקיה המערבית" שפי שקרא לה.
הוא תיאר את המורבים כתושבים קדומים, איתר את היישובים המוקדמים של ההונגרים, תיאר את הנהרות של האזור ההונגרי - טמש, מרוש, קרש, טיסה, וטוטיס, והתייחס לשכני ההונגרים.
קונסטנטינוס ידע הרבה יותר על מזרח הונגריה ולפי אחת התאוריות ההיסטוריות, המונח "טורקיה" לא התייחס לכלל שטחי הקונפדרציה השבטית, אלא להתיישבות שבטית אחת, ומכאן, שמקור תאורה של הונגריה לא היה קונסטנטינוס השביעי אלא גיולה השני, ששבטו אכלס בשנת 950 לערך את אזור חמשת הנהרות שהוזכרו.
לפי השערה אחרת, המבוססת במידה רבה על תיאורו של קונסטנטינוס, ההונגרים התחילו להתיישב ממש במערב הונגריה (טרנסדנוביה) רק אחרי שנת 950, מפני שהחלקים המזרחיים של הארץ היו מתאימים יותר לסגנון החיים הנוודי.
עקב שינויים בתנאים הכלכליים, חוסר בשדות מרעה, ומגבלות תנועה, התחיל לאורך המאה ה-8 סגנון החיים הנוודי למחצה לפנות מקום לחיים מיושבים ומבוססים על חקלאות. בהדרגה הפכה החברה ליותר הומוגנית: הסלאבים ועמים אחרים במקום נבלעו לתוך ההונגרים. מנהיגי השבטים ההונגרים קבעו לעצמם מרכזים מבוצרים באזור הכפר ומאוחר יותר טירותיהם הפכו לבירות של המחוזות. תחילת התהליך ארעה כאמור כבר במאה ה-8, אולם מערכת הכפרים התפתחה במיוחד במאה ה-10.
הנסיכים הגדולים פאיס וטאקשון התחילו ברפורמה של מבנה השלטון. הם הזמינו לראשונה מיסיונרים נוצרים והקימו מבצרים. טאקשון נטש את המרכז הישן של הנסיכות (כנראה על טיסה העליונה) וייסד מרכזים חדשים בסקשפהרוואר ואסטרגום. טאקשון הקים מחדש את השירות הצבאי בסגנון ישן, ריענן את הציוד בכלי נשק ופיקד על התיישבות מחדש רחבת היקף של האוכלוסייה ההונגרית.
המדינה ההונגרית התחזקה בימי שלטון הנסיך הגדול גזה, בנו של טאקשון. אחרי קרב ארקדיופוליס (970), האימפריה הביזנטית הפכה לאויבת העיקרית של ההונגרים. התפשטותה איימה על ההונגרים, מפני שהאימפריה הבולגרית הראשונה שעמדה בחזית מול הביזנטים, הייתה באותה תקופה תחת שליטה הונגרית. האיום החריף בשנת 972 כשהאימפריה הביזנטית כרתה ברית עם האימפריה הרומית הקדושה. ב-973 תריסר שליחים הונגרים, שמונו ככל הנראה על ידי גזה, השתתפו באספה (דיאטה) שכינס הקיסר אוטו הראשון.
גזה הידק את קשריו עם החצר הבווארית, הזמין משם מיסיונרים, והשיא את בנו לגיזלה, בתו של הדוכס היינריך השני של בוואריה. כבן לבית ארפאד, שהיה המנהיג הרשמי של כל שבעת השבטים ההונגרים, היה בכוונתו לשלב את הונגריה באירופה המערבית הנוצרית, ולבנות את המדינה מחדש לפי הדגם הפוליטי והחברתי המערבי. בנו הבכור של גזה, אישטוואן הראשון היה למלך הונגריה הראשון אחרי שהביס את דודו, קופאן, שטען גם הוא לכס המלוכה. אישטוואן הגשים את איחוד הונגריה, הקמת המדינה הנוצרית, והפיכתה למונרכיה פאודלית אירופאית.
היסטוריה > ההתנצרות

המדינה ההונגרית החדשה גבלה במדינות נוצריות. החל מהמחצית השנייה של המאה ה-10, התחילה הנצרות לפרוח בתחומה, הודות למיסיונרים שהגיעו בעיקר מגרמניה בין השנים 945–963. מנהיגים חשובים של הנסיכות, ה"גיולה" וה"הרקה" (השופט) הסכימו להתנצר. בשנת 973 גזה, שליט הונגריה וכל ביתו הוטבלו לנצרות, והוא חתם על שלום פורמלי עם הקיסר אוטו הראשון. בפועל הוא נשאר פאגאני במידה רבה, נאמן לחינוך הפאגאני שקיבל מאביו טאקשון. בימי שלטונו הוקם בשנת 996 המנזר הנוצרי הראשון בהונגריה - מנזר בנדיקטיני. השינויים הדתיים הקבילו למעבר מדרך החיים הנוודית למחצה לחיים מיושבים.
ארגון המדינה

עד שנת 907 (או אולי 904) נמצאה הונגריה במשטר דיארכי, המאומץ כנראה מהכוזרים, לפיו השלטון התחלק בין המנהיג הדתי ה"קנדה" והמנהיג הצבאי, ה"גיולה". לא ידוע בדיוק במי מהם החזיק ארפאד ובמי קורסן. ייתכן כי לאחר מות הקנדה קורסן, חלוקה זו של התארים פסקה וארפאד הפך למנהיג היחיד של הנסיכות. הקיסר הביזנטי קונסטנטיטנוס פורפיריגנטוס קרא לארפאד "או מגאס ארכון", "הנסיך הגדול של טורקיה" וכל השליטים במאה ה-10 בהונגריה נקראו כך. לפי כללי הבכירות האגנטית, לזקני השבט הייתה עדיפות בירושת הנהגת הנסיכות. ייתכן כי הנסיכים הגדולים של הונגריה לא החזיקו בכוח העליון במדינה, מפני שבעת המסעות הצבאיים מערבה ודרומה, נחלש השלטון המרכזי של הנסיכים. במחצית הראשונה של המאה ה-10 לא נשמרו אזכורים של הנסיכים הגדולים פרט למקרה אחד, שבו צוין בשנת 947 שמו של טאקשון כ"דוכס הונגריה" (Taxis-dux, dux Tocsun). לעומת זאת גדל תפקידם של מנהיגים צבאיים כמו למשל בולצ'ו ולל. נסיכים מבית ארפאד נשאו שמות טורקיים כמו ברוב שבטי ההונגרים.
ארגון המדינה > תארים

קנדה (Kende) (במקורות ערבים) או "מגאס ארכון" (במקורות ביזנטיים), רקס (rex) ("מלך) במקורות לטיניים, נסיך גדול של ההונגרים - אחרי שנת 907.
דיולה (Gyula) או ג'ילה או בלטינית - מגנוס פרינקפס (magnus princeps) (נסיך גדול) (במקורות מערביים) - מנהיג צבאי, נסיך גדול של ההונגרים.
הרקה או חרחאס, שופט.
האוכלוסייה

ישנן הערכות שונות של גודל האוכלוסייה של הונגריה במאה ה-10, אשר נעות בין 250,000 ל-1.500,000 בשנת 900. אין עדות ארכאולוגית לכך שאצילים הונגרים חיו בטירות במאה ה-10. עד כה נמצא רק בניין מבוצר אחד שנבנה במאה ה-9, טירת מושאפורץ או זאלאוואר. רק חפירות מן המאה ה-11 הדגימו תהליכי בנייה של טירות. עם זאת, בבורשוד נראה כי אצילים וכמרים כבר גרו במאה ה-10 בבתי עשויי אבן. הגאוגרפים המוסלמים מציינים כי ההונגרים היו דרי מאהלים. פרט לאוהלים גרו פשוטי העם במגורים חפורים בבורות, לפעמים עם יותר חדרים, ובבתים מעץ ואבן.
הערות שוליים

↑  George H. Hodos, The East-Central European region: an historical outline, Greenwood Publishing Group, 1999, p. 19
↑  Alfried Wieczorek, Hans-Martin Hinz, Council of Europe. Art Exhibition, Europe's centre around AD 1000, Volume 1, Volume 1, Theiss, 2000, pp. 363-372
↑  Ferenc Glatz, Magyar Történelmi Társulat, Études historiques hongroises 1990: Environment and society in Hungary, Institute of History of the Hungarian Academy of Sciences, 1990, p. 10
↑  Acta historica, Volumes 105-110, József Attila Tudom. Bölcs. Kar, 1998, p. 28 צוין ארפאד כ"מגאס ארכון" - נסיך גדול
↑  Colin Davies, The emergence of Western society: European history A.D. 300-1200, Macmillan, 1969, p. 181
↑  Oksana Buranbaeva, Vanja Mladineo, Culture and Customs of Hungary, ABC-CLIO, 2011, p. 19
↑  Jennifer Lawler, Encyclopedia of the Byzantine Empire, McFarland & Co., 2004, p.13
| היסטוריה של הונגריה |
| --- | --- | --- |
| פרהיסטוריה והיסטוריה מוקדמת | פאנוניה • הונים • אווארים • התיישבות המדיארים במרכז אירופה | הונגריה |
|  | הנסיכות הגדולה של הונגריה • ממלכת הונגריה תחת בית ארפאד • ממלכת הונגריה בימי הביניים המאוחרים • ממלכת הונגריה ההבסבורגית • הונגריה העות'מאנית | הונגריה |
| המהפכה והממלכה הדואלית | מהפכת 1848 בהונגריה • הפשרה האוסטרו-הונגרית של 1867 • ארצות הכתר של אישטוואן הקדוש | הונגריה |
|  | הונגריה במלחמת העולם הראשונה • הרפובליקה ההונגרית הראשונה • הרפובליקה הסובייטית ההונגרית • הרפובליקה ההונגרית • תקופת העוצרות • הונגריה במלחמת העולם השנייה • הרפובליקה ההונגרית השנייה • הונגריה הקומוניסטית • דמוקרטיה ורפורמה | הונגריה |
חלביב רותמי

| חלביב רותמי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גנציינאים
משפחה:: אסקלפיים
סוג:: חלביב
מין:: חלביב רותמי
שם מדעי
 Periploca aphylla
חַלְבִּיב רָתְמִי (שם מדעי: Periploca aphylla) הוא שיח רב שנתי ממשפחת האסקלפיים. הוא אופייני לחבל הצומח הסודאני. גדל בייחוד בבתי גידול סלעיים.
מורפולוגיה

החלביב הרותמי הוא שיח גבוה, מתנשא לגובה של עד שני מטרים, שגבעוליו וענפיו רותמיים - כלומר, צבעם ירוק, והם מבצעים פוטוסינתזה. מכאן תואר המין.
בתנאי משק מים משופרים, הצמח בעל עלים מנוגדים, שגודלם קטן. עלים מנוגדים אופייניים למשפחת האסקלפיים. בתנאי משק מים גרועים, הצמח חסר עלים, וכך הוא מפחית את אידוי המים ממנו.
גודל כותרת הפרח 1 עד 1.5 ס"מ. הפרחים נאים: צבע חמשת עלי הכותרת הוא אדום כהה, ובקצותיה שערות לבנות דקות. צבע האבקנים כצבע הכותרת.
תפוצה בארץ ישראל

תפוצתו של המין היא בתחום חבל החדירה הסודאני בארץ ישראל, כלומר לאורך בקע ים המלח, עד לאזור בקעת כנרות. הפרטים הצפוניים ביותר, בישראל ובעולם, נמצאים בתל שחרית.
דגם תפוצה זה אופייני למיני צמחים מן החבל הסודאני הגדלים כצמחי בר בארץ ישראל, משום שהם רגישים לטמפרטורות קרות, ולכן תפוצתם באזור חם כדוגמת בקע ים המלח.
לעומת זאת, צפיפות הפרטים שלו באזור תפוצתו אינה אופיינית: באזורים יבשים, הוא נדיר ביותר, וידועים פרטים ספורים שלו, כדוגמת כביש 90 סמוך לכניסה לשמורת הרי אילת, לרגלי מצדה, צומת מצוקי דרגות, וכן הוא גדל בעבר בשמורת עין גדי, אך נכחד משם. כיום לא ידועים פרטים טבעיים של מין זה בשמורת עין גדי. מין זה הושב לשמורה על ידי רשות שמורות הטבע והגנים. חלביב רותמי הוא צמח מוגן בישראל.
באזורים יבשים למחצה, הוא הופך לנפוץ יותר, כדוגמת המורדות המזרחיים של צפון השומרון. באזור זה הוא נהנה משילוב של גשמי חורף קבועים ורבים יחסית, ומשרעת טמפרטורות שהוא עמיד לה.
נתון זה הוא לכאורה פרדוקסלי: סמוך לקצה גבול התפוצה שלו, מספר הפרטים מתרבה. ניתן להסביר נתון זה, באמצעות השוואה לתנאים באזור הצומח הסודאני באזור מזרח אפריקה. שם הטמפרטורות חמות, וכמות המשקעים נעה בין 300–500 מ"מ לשנה, כאשר תפרוסת המשקעים היא לאורך כל השנה - כלומר, אופייני לאזורים טרופיים (משווניים). החלביב נמצא במורדות המזרחיים של צפון השומרון, בייחוד בוואדיות ונישות הנהנות מתוספת מי נגר, תנאים הדומים לתנאים שבמזרח אפריקה.
חלק ניכר מהמינים הסודאניים בארץ ישראל 'נעצרים' דרומה מאזור זה, בשל רגישות לטמפרטורות קרות. לעומתם, החלביב הרותמי אשר עמיד יחסית לטמפרטורות קרירות, נהנה מהתנאים השוררים במורדות המזרחיים של צפון השומרון, וכאמור - אף הצפיפות של פרטיו עולה.
הערות שוליים

↑  חלביב רותמי באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
אישור על משכורת וניכוי מס (טופס 106)

אישור על משכורת וניכוי מס - טופס 106 הוא מסמך המונפק למס הכנסה על ידי המעסיק במדינת ישראל לצורך תיאום מס, המסמך מסכם את נתוני ההכנסה וניכויי המס של העובד במהלך שנת המס הרלוונטית. הטופס משמש כאחד המסמכים החשובים בחייו הפיננסיים של כל עובד, מכיוון שהוא מרכז מידע על המשכורת, הניכויים וההפקדות לקופות פנסיה או קרנות השתלמות שבוצעו בשנה עבור העובד.
בטופס 106 נכללים, בין היתר, פרטים כמו חודשי העבודה במהלך השנה, פירוט ההפקדות שביצע המעסיק והעובד לקופות פנסיה או לקרנות השתלמות, מספר נקודות הזיכוי של העובד ופרטים נוספים הקשורים להכנסות ולניכויים שנעשו במהלך שנת המס.
הטופס משמש למגוון מטרות, כאשר העיקריות שבהן היא הגשת בקשה להחזר מס והצגת אישור הכנסות במקרים בהם נדרש העובד להוכיח את גובה הכנסתו. מדובר במסמך קריטי להוכחת הכנסה לצורכים שונים, כולל הליכים משפטיים, בקשות למשכנתאות, הלוואות וכדומה.
עובדים שעבדו ביותר ממקום עבודה אחד במהלך שנת המס עשויים לקבל טופס 106 מכל אחד ממעסיקיהם. כמו כן, במקרה של שינוי בתיק הניכויים של העובד באמצע השנה על ידי המעסיק, ישנה האפשרות לקבל שני טפסי 106 מאותו מעסיק, כאשר כל טופס מכיל מידע חלקי בלבד. במקרה של קבלת מספר טפסים, עשוי להיות צורך בביצוע תיאום מס, ובמקרה שלא בוצע תיאום, ייתכן ויגבה מס ביתר שניתן לבקש כהחזר בסוף שנת המס.
חובת המעסיק

המעסיק מחויב להנפיק ולמסור את טופס 106 לעובד עד לתאריך ה-31 במרץ של השנה שלאחר שנת המס הנוגעת. חשיבותה של הוצאת הטופס בזמן נובעת מהצורך של העובד להשתמש במסמך למטרות שונות, והימנעות ממסירתו בזמן עלולה להביא לקשיים משפטיים ופיננסיים לעובד. בהתאם לנהלים המקובלים ולדרישות החוק בישראל, טופס 106 מהווה כלי מרכזי בניהול החשבונאי והפיננסי של עובדים, והמעסיקים נדרשים להקפיד על הנפקתו ומסירתו באופן שוטף ומדויק.
המעסיק מחויב להנפיק ולמסור את טופס 106 לעובדים שלו. הדרך המומלצת לקבלת הטופס היא על ידי פנייה ישירה למעסיק. התהליך הוא הפשוט והיעיל ביותר לקבלת הטופס, עם הכמות הקטנה ביותר של בירוקרטיה מעורבת. לרוב, המעסיקים ישלחו את הטופס במייל או בדואר, לעיתים עם חתימה רשמית של החברה או מחלקת השכר, לאישור ולהצגת הנתונים המדויקים והרשמיים שנרשמו במהלך שנת המס.
המידע הנוסף מספק הבהרות חשובות על אפשרות קבלת מספר טפסי 106 והדרך בה ניתן לקבל את הטופס מהמעסיק, מהווה חלק חשוב מהנהלים הקשורים לתיאום פיננסי ומס של עובדים בישראל.
הערות שוליים

1 2  טופס 106 להחזרי מס: מהו טופס 106 ואיך משיגים אותו - finupp, באתר finupp.meitavdash.co.il
אוסר (כדורגל)

אוסר (שם מלא: AJ Auxerre; נכתב ומבוטא בטעות "אוקזר") הוא מועדון כדורגל צרפתי מהעיר אוסר שמשחק בליגת המשנה הצרפתית. בין השחקנים המפורסמים ששיחקו במועדון נמנים בונאוורטה קאלו, פיליפ מקסס, אריק קאנטונה, לורן בלאן וג'יבריל סיסה. את המועדון אימן במשך 44 שנה המאמן גי רו.
היסטוריה

המועדון זכה פעם אחת באליפות הליגה הצרפתית, בעונת 1995–1996. באותה עונה כיכבו בקבוצה הבלם לורן בלאן, החלוץ ליליאן לסלאנד והקשר סברי למושי. בעונה זו גברה אוסר בליגה על יריבותיה לצמרת בראשות פריס סאן ז'רמן וזכתה בנוסף בגביע הצרפתי.
בסוף עונת 2011/2012 ירדה אוסר לליגה הצרפתית השנייה לאחר 32 שנים ברציפות בליגת העל הצרפתית ולאחר שסיימה במקום ה-20 והאחרון בליגת העל. בתום עונת 2021/2022 היא שבה לליגה הראשונה.
בעונת 2022/2023 ירדה לליגה השנייה, אך עלתה בחזרה בעונה שאחריה.
בנוסף לחמישה תארים מקומיים (אליפות אחת וארבעה גביעים), אוסר ידעה גם הצלחה במפעלים האירופאיים השונים. הישג השיא של הקבוצה באירופה הוא הגעה לרבע גמר ליגת האלופות בעונת 1996/97, שם הפסידה לבורוסיה דורטמונד, שזכתה לבסוף בטורניר.
תארים והישגים > בצרפת

אליפות צרפת (1):
1996
סגנית אלופת צרפת (הליגה החובבנית):
1909
הגביע הצרפתי (4):
1994, 1996, 2003, 2005
סגנית מחזיקת הגביע הצרפתי:
1979 ו-2015
תארים והישגים > באירופה

גביע האינטרטוטו:
1997 ו-2006
סגנית מחזיקת גביע האינטרטוטו:
2000
גביע הדלה אלפי:
1985, 1987
ליגת האלופות:
רבע גמר (1997)
הערות שוליים

↑  Equipe Pro, AJA (ב־)
| --- | --- |
בקרת זהויות :  BnF: cb119882229 (data)  LCCN: no96030888  SUDOC: 027953459  VIAF: 123458194   WorldCat (עם VIAF): 123458194 
ערך זה הוא קצרמרבנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ו.
קו לחיים

| --- | --- |
סמל העמותהסמל העמותה
 פעילות:  ארגון פעילויות לקהלי היעד של העמותה תוך שילוב מתנדבים והטמעת ערכים בחברה הישראלית
 התאגדות:  עמותה
 תחום:  מתן שירותים וסיוע לקידום ילדים נכים וחולים בישראל ובני משפחותיהם
 מדינה:  ישראל ישראל
 משרד ראשי:  מינץ בנימין 27, פתח תקווה
 סינוף ארצי:  5 סניפים:
 סניפים:  ירושלים, פתח תקווה, אשקלון, חיפה, קריית שמונה
 מייסדים:  הרב טוביה לוונשטיין
 נשיא:  עו"ד אברהם אלפסי
 מנכ"ל:  עו"ס רינה עידן
 תקופת הפעילות:  1989–הווה (כ־35 שנים)
 https://www.kavlachayim.co.il/
 
קו לחיים היא עמותה העוסקת במשימות התנדבות למען ילדים ובוגרים הסובלים ממחלות ונכויות קשות, תוך שילובם בחברה הישראלית, במטרה ליצור גם שינוי משמעותי בחברה הישראלית בהתייחסות אליהם. העמותה נוסדה ב-1989 על ידי העסקן החרדי הרב טוביה לוונשטיין והיא מגדירה את עצמה כתנועה חברתית המונה עשרות אלפי בתי אב בישראל.
מטרות העמותה

שיפור איכות החיים של ילדים ומתבגרים עם חוסר כשירות רפואית באמצעות פעילות פנאי.
הצלת חיים והנגשת טיפולים ותרופות מצילות חיים שאינן בסל הבריאות.
שינוי חברתי על ידי קיום כל פעילות העמותה בקרב החברה הישראלית ושילוב ילדים ובני נוער שאינם עם מוגבלויות בפעילויות.
פריסה

מטה העמותה נמצא בפתח תקווה. פעילותה מתפרסת ביישובים רבים בכל רחבי ישראל. מוקדי ניהול הפעילות נמצאים בארבעה סניפים מחוזיים: סניף ירושלים, סניף צפון שמרכזו בחיפה, סניף דרום שמרכזו באשקלון וסניף מרכז בפתח תקווה. בנוסף לכך קיים סניף בקריית שמונה. העמותה נשענת על מאות בני נוער ואזרחים מתנדבים, המשתלבים במערך הפעילות. לאורך השנים שותפים לפעילותה של העמותה עשרות אלפי אזרחים, בהם בני נוער וגם בעלי מקצועות חופשיים ואנשי ציבור המאמינים בדרך שלה.
פעילויות

מאות הפעילויות המגוונות בכל רחבי הארץ מותאמות למתמודדים עם נכויות מורכבות, תסמונות נדירות וחוסר כשירות רפואית. הפעילויות מותאמות לשתי קבוצות גיל: לצעירים בני 6–21 ולבוגרים בני 21–35, והן כוללות:
פעילויות > פעילויות פנאי

פרויקט חונכות אישית לילדים עם מוגבלויות, בשיתוף עם מאות בני נוער מתנדבים הנפגשים עם הילדים אחת לשבוע לפעילות מחוץ למעגל המשפחתי הקרוב.
מחנות קיץ לילדים עם מוגבלויות בשילוב עם המתנדבים: מאות ילדים משתתפים מדי שנה בחמישה מחנות קיץ: מחנה ארצי וארבעה מחנות במרחבי הסניפים המחוזיים של העמותה.
שבתות אירוח ליצירת שינוי חברתי: כ-56 שבתות בשנה, במסגרתן מתארחים ילדי העמותה עם המתנדבים אצל משפחות מארחות ביישובים שונים ברחבי הארץ. בשבתות אלו נחשפים הילדים לקהילות שונות ברחבי ישראל, שוהים בבתיהן ונהנים מפעילות ערכית וחינוכית, מהצגות ומפעילויות חברתיות נוספות. פעילות זאת יוצרת שינוי חברתי ביחס החברה לאנשים עם מוגבלויות.
ימי כיף ארציים וטיולים ברחבי הארץ.
ארגון חגיגות בר מצווה ובת מצווה מדי שנה לילידי אותו שנתון, בשיתוף עם המשפחות, סלבריטאים ואומנים אורחים.
ארגון מגוון פעילויות לבוגרי העמותה (בני 21 ומעלה) הכוללות נופשונים, טיולים, סדנאות, מפגשים אקדמיים ועוד.
הקמת מערך דיור בפריסה ארצית לבוגרי העמותה.
פעילויות > הצלת חיים

ניהול בית מרקחת חברתי וירטואלי שמספק במחירי עלות או בתרומה תרופות שאינן בסל הבריאות לאלפי חולים קשים שידם אינה משגת לרכוש אותן.
ניהול קמפיינים חברתיים גדולים לסיוע ולגיוס משאבים למימון ניתוחים מצילי חיים בחו"ל ורכישת תרופות שאינן בסל הבריאות ושידם של החולה ובני משפחתו אינה משגת לרכוש אותן.
ניהול מרכז מידע וליווי החולה ובני משפחתו במסע לריפוי מהמחלה.
פעילויות > שינוי חברתי

העמותה מקפידה לקיים את כל פעולותיה תוך בחינה מתמדת של שילוב החברה בתהליכים, שילוב ילדים ובני נוער שאינם עם מוגבלות בפעילות, קיום כל הפעולות בין קהילות בחברה הישראלית ובתוכן, מתוך אמונה והבנה שרק דיאלוג מקרב והיכרות אמיתית עם כל המתמודדים עם חוסר כשירות רפואית מייצרים אינטראקציה המובילה לשינוי תפיסתי ולקירוב לבבות.
לפי פרסומי העמותה, פועלים בה כ-1,500 מתנדבים בשנה, המסייעים לכ-1,500 ילדים חולים או נכים ובני משפחותיהם בשנה.
הפעילויות האלה מאפשרות לילדים ולבוגרים לצאת מהשגרה, ובמקביל הן מעלות את המודעות של תושבים רבים בישראל ומפגישות אותם עם ילדים ובוגרים עם מוגבלויות, מתוך אמונה שמפגש על בסיס יום-יומי ומתמשך בין ילדים ובני נוער עם מוגבלות לבין ילדים ובני נוער ללא מוגבלות מסייע לביטול דעות קדומות ולמניעת התנהגות פוגענית כלפי המתמודדים עם מוגבלויות. בנוסף לכך הפעילויות מאפשרות להורים ולמשפחות מעט הפוגה.
סמל העמותה

הלוגו המסמל את העמותה צויר על ידי ילד נכה במסגרת פעילות של קו לחיים. במהלך השנים נפוצו ויכוחים רבים ביחס למהות הסמל. במבט שטחי נראה כי מצויר פרצוף מחייך פשוט, אך בהסתכלות ממוקדת ניתן לראות כי זהו בעצם ציור מופשט של שני אנשים מניחים יד איש על כתף רעהו.
קשיים

בשנת 2005 נחשפו בעיתונות אי סדרים בניהול העמותה. העמותה נקלעה לקשיים כספיים. מונו עורך הדין איתן ארז ועורך הדין יואב בן פורת, אשר הובילו תהליך של שיקום ובנייה מחודשת של מוסדות הארגון. בסיוע ובמעורבות של פרופסור יעקב נאמן, מונתה הנהלה חדשה לארגון בראשותה של עו"ס רינה עידן..
ב-2008 סיכם בית המשפט המחוזי בירושלים כי קיימת חשיבות עליונה להציל את העמותה, למען 1,380 משפחות הנעזרות מדי יום בפעילותה. נפתחה קרן להצלת העמותה והגעה להסדר נושים. בני משפחות המטופלים התחייבו לגייס לקרן מיליון ש"ח כתנאי להמשך קיומה[דרוש מקור].
ב-1 בדצמבר 2010 הוכרז על ידי השופט דוד מינץ על עצמאות העמותה ועל סיום הפירוק הזמני[דרוש מקור].
הערות שוליים

↑  ynet, מונה מפרק זמני לעמותת "קו לחיים", באתר ynet, 9 באוקטובר 2005
↑  דבר עו"ד איתן ארז, באתר העמותה
| --- | --- |
בקרת זהויות :  NLI: 987007308011605171  VIAF: 133062132   WorldCat (עם VIAF): 133062132
Baojun 310

| --- | --- |

Baojun 310
 מאפיינים כלליים
 יצרן:  Baojun (אנ')
 שנות ייצור:  2016 – הווה
 הרכבה:  הרפובליקה העממית של סין הרפובליקה העממית של סין
 חברת אם:  SAIC-GM-Wuling בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני "SAIC Motor" (אנ') (בסינית: "上海汽车集团股份有限公司")
 סיווג:  מכונית משפחתית הצ'בק
 מרכב:  Front-engine, front-wheel-drive layout (אנ')
 אורך:  4,032 מ"מ  4,620 מ"מ (דגם סטיישן)
 רוחב:  1,680 מ"מ  1,710 מ"מ (דגם סטיישן)
 גובה:  1,470 מ"מ  1,535 מ"מ (דגם סטיישן)
 משקל:  935–1,240 ק"ג
 בסיס גלגלים:  2,550 מ"מ  2,750 מ"מ (דגם סטיישן)
 מפרט טכני
 מנוע:  4 צילינדרים, 1,206 סמ"ק המפיק 82 כ"ס ב-5,600 סל"ד  4 צילינדרים, 1,485 סמ"ק המפיק 105 כ"ס ב-5,600 סל"ד  4 צילינדרים, 1,485 סמ"ק המפיק 111 כ"ס ב-5,800 סל"ד
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת חצי אוטומטית - 5 מהירויות
 צריכת דלק:  5.3 ליטר ל-100 ק"מ (דגם "310 1.2")  5.8 ליטר ל-100 ק"מ (דגם "310 1.5")  6.3 ליטר ל-100 ק"מ (דגם "310W 1.5", מנוע 1,485 סמ"ק המפיק 105 כ"ס)  6.7 ליטר ל-100 ק"מ (דגם "310W 1.5", מנוע 1,485 סמ"ק המפיק 111 כ"ס)
Baojun 310 היא מכונית משפחתית הצ'בק קומפקטית מתוצרת יצרנית הרכב הסינית
Baojun (אנ') אשר מיוצרת משנת 2016 ועד היום.
היצרן "Baojun" הוא חברת בת של "SAIC-GM-Wuling" (אנ') (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור.
תצורות

5 דלתות - האצ'בק
5 דלתות - סטיישן (משווק ממאי 2017)
תצורות > דגמים

"310 1.2" (יוצר מספטמבר 2016)
"310 1.5" (יוצר מספטמבר 2017)
"310W 1.5" (תצורה 5 דלתות סטיישן, מיוצר מיולי 2017 מנוע 1,585 סמ"ק המפיק 105 כ"ס
"310W 1.5" (תצורה 5 דלתות סטיישן, מיוצר מיולי 2019 מנוע 1,585 סמ"ק המפיק 111 כ"ס
ממאפייני "Baojun 310"

5 נוסעים.
מנוע בנזין.
סוג הנעה: הנעה קדמית 4x2
קיבולת מכל דלק - 30 ליטר (דגמים: "310 1.2", "310 1.5").
קיבולת מכל דלק - 40 ליטר (דגם "310W 1.5").
מחיר היחידה מדגם "Baojun 310" בסין עמד על 36,800–49,800 רנמינבי (שנת 2016).
ממאפייני "Baojun 310" > תאוצות

תאוצה בין 0–100 קמ"ש היא 13.7 שניות (דגם "310 1.2")
תאוצה בין 0–100 קמ"ש היא 11.5 שניות (דגם "310 1.5").
תאוצה בין 0–100 קמ"ש היא 12.3 שניות (דגם "310W 1.5" סטיישן, מנוע 1,485 סמ"ק המפיק 111 כ"ס).
גלריה

דגם "Baojun 310", שנת 2016
דגם "Baojun 310", שנת 2016
דגם "Baojun 310"
דגם "Baojun 310", שנת 2017
דגם "Baojun 310W", שנת 2018 - סטיישן
דגם "Baojun 310W", שנת 2017 - סטיישן
דגם "Baojun 310W" - סטיישן
דגם "Baojun 310W" - סטיישן
ראו גם

Baojun 360
Baojun 510
Baojun 560
Baojun RS-5
הערות שוליים

↑  דגם "Baojun 310" - תמונות ראשונות carnewschina.com/2016/03/30/official-photos-of-the-wuling-baojun-310-for-china
↑  דגם "Baojun 310" oto.com/mobil-baru/wuling/baojun-310
↑  דגם "310W 1.5" Baojun 310Wagon Unveiled On The Shanghai Auto Show In China". Car News China. 24 April 2017. Retrieved 14 March 2018.
↑  דגם "Baojun 310" carnewschina.com/tag/baojun-330
↑  דגם "Baojun 310" media.gm.com/media/cn/en/baojun/vehicles/310/2016
אבי זמיר

| --- | --- |

 לידה:  22 במאי 1958 (בן 66) גבעתיים ישראל ישראל
 מדינה:  ישראל 
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  1977–2011 (כ־34 שנים)
 דרגה:    אלוף
 תפקידים בשירות
 ראש מנהל הגיוס באכ"א  ראש מחלקת סדיר בזרוע היבשה  ראש חטיבת התכנון ומנהל כוח האדם  ראש מטה אגף כוח אדם  ראש אכ"א
 פעולות ומבצעים
   מבצע שלום הגליל    המערכה ברצועת הביטחון  האינתיפאדה השנייה   מלחמת לבנון השנייה
 תפקידים אזרחיים
 סמנכ"ל משאבי אנוש בפרטנר,  מנכ"ל תדיראן הולדינגס,   מנכ"ל חברת גינדי TLV
 
אבי זמיר (נולד ב-22 במאי 1958 בגבעתיים) הוא אלוף במילואים בצה"ל, בתפקידו האחרון בין השנים 2008–2011 כיהן כראש אכ"א. כיום מכהן כמנכ"ל חברת גינדי TLV.
ביוגרפיה

זמיר נולד בגבעתיים, התגייס לצה"ל ב-1977 במסגרת גרעין נח"ל בנערן בבקעת הירדן. הוא עזב את הגרעין לאחר מספר חודשים. שובץ מחדש בחיל השלישות ומילא שורה של תפקידים בחיל, בהם קצין שלישות באגד ארטילרי, קצין שלישות של חטיבה 500, קצין שלישות של חטיבת מילואים בתקופת מלחמת לבנון הראשונה, מפקד קורס קציני שלישות, ראש ענף קצינים בבה"ד 11, קצין שלישות באוגדה, ראש ענף תכנון כוח אדם מילואים בחתומכ"א, שתחת פיקוד אכ"א, ראש מנהל הגיוס וראש מחלקת סדיר במפקדת זרוע היבשה. ב-2001 הועלה לדרגת תת-אלוף ומונה לראש חטיבת תכנון ומנהל כוח אדם (רח"ט תומכ"א) באכ"א. ב-2005 מונה לראש מטה אכ"א והוביל את חטיבת הפרט באגף.
ביולי 2008 הועלה זמיר לדרגת אלוף ומונה לראש אגף משאבי האנוש במקום אלעזר שטרן. שבוע לאחר כניסתו לתפקיד שונה שם האגף, על-פי המלצתו של זמיר, בחזרה ל"אגף כוח האדם". זאת לאחר שקודמו בתפקיד יזם ב-2006 את שינוי השם ל"אגף משאבי אנוש". זמיר פרש מצה"ל בשנת 2011.
לאחר פרישתו מונה לסמנכ"ל משאבי אנוש בחברת פרטנר, אך עזב את החברה לאחר חודשיים בתפקיד. בין השנים 2011–2014 שימש כמנכ"ל חברת תדיראן הולדינגס.
החל משנת 2015 מכהן כמנכ"ל חברת גינדי TLV. כמו כן, החל משנת 2015 מכהן כדירקטור בלתי תלוי בדירקטוריון חברת חד-אסף תעשיות בע"מ והחל מפברואר 2021 מכהן כדירקטור בלתי תלוי בדירקטוריון שומרה חברה לביטוח.
זמיר הוא בעל תואר BA רב-תחומי במדעי החברה מאוניברסיטת חיפה ותואר שני במנהל עסקים של אוניברסיטת בן-גוריון בנגב. כמו כן, הוא בוגר הקורס הניהולי הבכיר של מערכת הביטחון.
זמיר מתגורר בנס ציונה, נשוי ואב לשלושה.
הערות שוליים

↑  גד פרץ, ‏עוד עזיבה מפרטנר: אבי זמיר פורש לאחר חודשיים בתפקיד, באתר גלובס, 22 בספטמבר 2011
↑  אביב לוי, ‏המנכ"ל אבי זמיר עוזב את תדיראן, באתר גלובס, 6 באפריל 2014
↑  אמיתי גזית, מהו התפקיד החדש של ראש אכ"א לשעבר?, באתר כלכליסט, 1 ביוני 2015
↑  דיווח על מינוי דירקטור, באתר הבורסה לניירות ערך בתל אביב, מיום 27 בינואר 2015
↑  הדוחות הכספיים של שומרה חברה לביטוח לשנת 2021, עמ' א-35